การโจรกรรมเครื่องราชกกุธภัณฑ์ไอร์แลนด์จากปราสาทดับลินเมื่อปี 1907 เป็นการปล้นที่อื้อฉาวที่สุดของไอร์แลนด์ และยังคงเป็นปริศนามาจนถึงทุกวันนี้ เครื่องราชกกุธภัณฑ์ที่สูญหายไปคาดว่า มีมูลค่า 5 ล้านยูโร (หรือประมาณ 182 ล้านบาท) และปัจจุบันนี้ ก็ยังไม่มีใครทราบว่า เครื่องราชกกุธภัณฑ์เหล่านี้อยู่ที่ไหน กษัตริย์วิลเลียมที่ 4 แห่งอังกฤษ ทรงพระราชทานชุดเครื่องราชกกุธภัณฑ์นี้สำหรับให้ข้าหลวงใหญ่แห่งไอร์แลนด์ไว้ใช้งานในปี 1831 โดยได้มีการนำอัญมณีล้ำค่าราว 394 ชิ้น จากเครื่องราชกกุธภัณฑ์ของอังกฤษมาประกอบเป็นชุดเครื่องราชกกุธภัณฑ์นี้ อัญมณีที่อยู่ในชุดเครื่องราชกกุธภัณฑ์ที่มีชื่อเรียกว่า Most Illustrious Order of St Patrick ประกอบด้วยชุดเหรียญตราและดาวที่ทำจากเพชรของบราซิล มรกตและทับทิม ซึ่งเดิมเป็นของสมเด็จพระราชินีชาร์ลอตต์ พระราชชนนีของกษัตริย์วิลเลียมที่ 4 โดยปกติแล้ว ชุดเครื่องราชกกุธภัณฑ์นี้จะได้รับการเก็บไว้ในตู้นิรภัยของธนาคาร แต่ได้มีการตัดสินใจให้นำชุดเครื่องราชกกุธภัณฑ์นี้มาเก็บไว้ในที่ห้องนิรภัยที่หอคอยเบดฟอร์ด (Bedford Tower) ของปราสาทดับลินในปี 1903 โชคร้าย ตู้นิรภัยมีขนาดใหญ่เกินไปจนไม่สามารถขนผ่านทางเดินไปยังห้องนิรภัยที่แน่นหนาได้ เจ้าหน้าที่จึงเลือกวางตู้นิรภัยนี้ไว้ในห้องสมุดของปราสาทแทน หน้าที่ในการดูแลกุญแจตู้นิรภัยจึงตกอยู่ที่เซอร์อาร์เธอร์ วิกเคอร์ส หัวหน้าผู้ดูแลตราประจำตระกูลขุนนางแห่งอัลสเตอร์ (Ulster King ...
See Details: คดีปริศนาโจรกรรมเครื่องราชกกุธภัณฑ์ไอร์แลนด์